เตรียมหูฟังบลูทูธ เตรียมมือถือ
ให้ชาร์จทั้ง 2 อุปกรณ์จนเต็มก่อน เพราะถ้าอยู่ๆ แบตหมดตอนเชื่อมต่อจะวุ่นวาย วิธีตั้งส่วนใหญ่จะเหมือนๆ กัน อาจมีแตกต่างกันบ้างเล็กน้อยตามรุ่นและยี่ห้อ   ส่วนใหญ่ทำได้โดยปิดหูฟังก่อน แล้วกดปุ่มอเนกประสงค์ค้างไว้ (ปุ่มที่เอาไว้กดตอนรับสายน่ะ) ประมาณ 2 - 3 วินาที ตอนแรกไฟจะกะพริบให้รู้ว่าเปิดอยู่ (ก็ให้กดค้างต่อไป) หลังจากนั้น 2 - 3 วินาที ไฟ LED ที่หูฟังจะกะพริบสลับสี (ส่วนใหญ่จะเป็นสีแดง-ฟ้า แต่ก็แล้วแต่ยี่ห้อและรุ่น) ไฟกะพริบบอกให้รู้ว่าหูฟังเปิดโหมดการเชื่อมต่อแล้ว ถ้าหูฟังของคุณมีสวิตช์ปิดเปิด ให้เลื่อนไปที่ “on” แล้วค่อยกดปุ่มอเนกประสงค์ค้างไว้ ทั้ง 2 อุปกรณ์ต้องอยู่ใกล้กันมากพอที่จะเชื่อมต่อได้ ระยะห่างที่แนะนำก็แตกต่างกันออกไป แต่ควรอยู่ในระยะ 5 ฟุต (ประมาณเมตรครึ่ง) จะดีที่สุด บลูทูธนี่ตัวกินแบตเลย เพราะงั้นต้องชาร์จให้เต็ม ถ้ามือถือคุณเป็นรุ่นหลังปี 2007 (พ.ศ. 2550) ก็น่าจะมีบลูทูธในตัว ถ้าเห็นเมนู “Bluetooth” ในระบบปฏิบัติการต่อไปนี้ละก็ แสดงว่าใช้ได้แน่นอน   ถ้าคุณใช้ iPhone ให้แตะไอคอน Settings แล้วมองหาเมนู Bluetooth ถ้ามี แสดงว่าเครื่องคุณใช้บลูทูธได้ ถ้าข้างคำว่า Bluetooth เขียนว่า “off” ให้แตะเปลี่ยนเป็น on   ถ้าคุณใช้ Android ให้แตะไอคอน Settings ในเมนู app แล้วมองหาเมนู Bluetooth ถ้ามี แสดงว่าเครื่องคุณใช้บลูทูธได้ ก็แตะเพื่อเปิดบลูทูธเลย แล้วเลื่อนสวิตช์ไปที่ “on”   ถ้าคุณใช้ Windows Phone ให้เข้า app list แล้วเลือก Settings แล้วมองหาเมนู Bluetooth ถ้ามี แสดงว่าเครื่องคุณใช้บลูทูธได้ ให้เปิดเมนูไปเลื่อนสวิตช์เป็น on   ถ้ามือถือคุณใช้บลูทูธได้แต่ไม่ใช่สมาร์ทโฟน ให้เข้าเมนู settings แล้วมองหาเมนู Bluetooth จากนั้นก็เปิดบลูทูธได้เลย พอเปิดบลูทูธแล้ว มือถือก็จะสแกนหาอุปกรณ์ที่ใช้บลูทูธเพื่อเชื่อมต่อ พอเจอแล้วจะมีรายชื่ออุปกรณ์ที่คุณสามารถเชื่อมต่อได้โผล่ขึ้นมาในจอ   ถ้าคุณใช้มือถือทั่วไป (ที่ไม่ใช่สมาร์ทโฟน) กับมือถือ Android รุ่นเก่าๆ อาจต้องสแกนหาอุปกรณ์เอง ถ้าในเมนูบลูทูธมีตัวเลือกที่เขียนว่า “Scan for devices” หรืออะไรที่ใกล้เคียง ก็ให้แตะเพื่อสแกนเลย ถ้าสแกนไม่เจออุปกรณ์ไหนเลยทั้งๆ ที่เปิดบลูทูธแล้ว แสดงว่าหูฟังของคุณอาจจะยังไม่ได้เปิดโหมดเชื่อมต่อ ให้รีสตาร์ทหูฟังใหม่ แล้วเปิดโหมดเชื่อมต่ออีกรอบ หรืออ่านคู่มือหูฟังบลูทูธดูว่าต้องทำขั้นตอนไหนเพิ่มเติมหรือเปล่า ในรายการอุปกรณ์บลูทูธที่เชื่อมต่ออยู่ ให้แตะชื่อหูฟังที่จะใช้ ส่วนใหญ่จะเป็นชื่อยี่ห้อ (เช่น Jabra หรือ Plantronics) แต่บางทีก็ขึ้นตรงๆ ว่า “Headset” หรือหูฟังเลย ตอนมือถือจะ "สแกนหา" หูฟัง มักถามหา PIN code ก็ให้ใส่ไปแล้วคลิก “Pair”   หูฟังส่วนใหญ่จะใช้ PIN code "0000”, “1234”, “9999” หรือ “0001” แต่ถ้าไม่ใช่สักอัน ก็ให้ลองเลข 4 ตัวสุดท้ายของ serial number ของหูฟัง (จะอยู่ใต้แบตเตอรี่ เขียนว่า “s/n” หรือ “serial number”)   ถ้าเชื่อมต่อหูฟังได้เลยไม่ต้องใช้ PIN code ก็แสดงว่าเป็นแบบไม่ต้องใส่รหัสอะไร พอหูฟังเชื่อมต่อกับมือถือเรียบร้อยแล้ว ในมือถือจะมีข้อความยืนยันขึ้นมา ประมาณว่า "Connection Established” คือเชื่อมต่อเรียบร้อย (ข้อความนี้จะแตกต่างกันไปตามอุปกรณ์ที่คุณใช้) พอเชื่อมต่อ 2 อุปกรณ์เรียบร้อย หูฟังคุณจะใช้งานอะไรได้บ้าง ก็ขึ้นอยู่กับโปรแกรมและระบบปฏิบัติการในมือถือ แต่ปกติแค่เอาเสียบหู จัดตำแหน่งให้ใส่แล้วไม่เจ็บ เท่านี้ก็โทรออกและรับสายได้เลยโดยไม่ต้องแตะต้องมือถือให้วุ่นวาย
ชาร์จหูฟังก่อน. ตั้งหูฟังเป็น "pairing mode”. เอาหูฟังไปใกล้มือถือ. ชาร์จมือถือก่อน. เปิดบลูทูธในมือถือ. ใช้มือถือสแกนหาอุปกรณ์ที่ใช้บลูทูธ. เลือกหูฟังที่จะเชื่อมต่อ. ถ้ามีให้ใส่ PIN code ก็ใส่ไป. คลิก “Pair”. ลองโทรออกแบบ hands-free ดู.
https://www.wikihow.com/Pair-a-Cell-Phone-to-a-Bluetooth-Headset https://www.wikihow.com/Pair-a-Cell-Phone-to-a-Bluetooth-Headset
Preparing Your Bluetooth Headset Preparing Your Phone